
Ljubljana, januar 2026
1. 
UVOD


Nacionalni svet za kulturo je v skladu z Zakonom o uresničevanju javnega interesa za kulturo (Uradni list RS, št. 77/07 – uradno prečiščeno besedilo, 56/08, 4/10, 20/11, 111/13, 68/16, 61/17, 21/18 – ZNOrg, 3/22 – ZDeb, 105/22 – ZZNŠPP, 8/25 in 77/25 v nadaljnjem besedilu: ZUJIK) neodvisno telo, ki usmerja nacionalno strategijo za kulturo. Opravlja zlasti naslednje naloge:

· spremlja in ocenjuje vpliv kulturne politike na kulturni razvoj, 
· daje mnenje k nacionalnemu programu za kulturo in dvoletnim poročilom o njegovem izvajanju,
· obravnava predloge zakonov in drugih predpisov s področja kulture in kulturnih politik ter tistih, ki zadevajo tudi področje kulture in kulturnih politik,
· daje pobude in predloge za urejanje posameznih vprašanj na področju kulture in kulturnih politik.

V trenutnem mandatnem obdobju, ki se je pričelo 27. septembra 2024, Nacionalni svet za kulturo sestavljajo: Jurij Krpan, predsednik in člani dr. Kaja Širok, Majda Širca Ravnikar, Tanja Petrič, Uroš Korenčan, Martin Srebotnjak ter Franci Krevh.

Skladno s 16. členom ZUJIK je Državni zbor RS dne 19. junija 2024 sprejel Sklep o imenovanju predsednice in članov Nacionalnega sveta za kulturo za obdobje petih let.

Ministrstvo za kulturo RS, je na podlagi 3. odstavka 16. člena Zakona o uresničevanju javnega interesa za kulturo za sekretarja sveta določilo Anžeta Zormana, v drugi polovici leta 2025 pa Tadeja Meserka. 

Kontaktni naslov: 

Nacionalni svet za kulturo
Maistrova 10, 1000 Ljubljana
e-naslov: nsk.mk@gov.si

2. VSEBINSKO POROČILO


[bookmark: _Hlk96417034]Nacionalni svet za kulturo je na svoji 3. redni seji, 17. 12. 2024, sprejel Program dela in finančni načrt za leto 2025. 

Na podlagi 16. člena Poslovnika Nacionalnega sveta za kulturo je ministrica za kulturo dr. Asta Vrečko dne 7. januar 2025 sprejela Sklep o potrditvi Programa dela in finančnega načrta Nacionalnega sveta za kulturo za leto 2025. 

Nacionalni svet za kulturo se je v letu 2025 sestal na 6 rednih in 4 dopisnih sejah. Vse redne seje so bile odprte za javnost.

	4. redna seja Nacionalnega sveta za kulturo: 22. januar 2025


	Osrednje teme: 
	Obravnava Zakona o varovanju kulturne dediščine in Zakona o medijih

	Dnevni red:
	1. Potrditev zapisnika 3. seje Nacionalnega sveta za kulturo
2. Potrditev Poročila Nacionalnega sveta za kulturo za leto 2024
3. Potrditev sprememb in dopolnitev Poslovnika Nacionalnega sveta za kulturo
4. Obravnava predloga Zakona o varovanju kulturne dediščine
5. Obravnava predloga Zakona o medijih
6. Razno

	Sklepi:
	Sklep 1: Nacionalni svet za kulturo se je seznanil z dnevnim redom 4. seje in potrjuje spremembo vrstnega reda obravnave točk.
Sklep 2: Člani Nacionalnega sveta za kulturo potrjujejo zapisnik 3. seje Nacionalnega sveta za kulturo. (sklep je v zapisniku napačno oštevilčen kot sklep 3)
Sklep 3: Člani Nacionalnega sveta za kulturo potrjujejo Poročilo NSK za leto 2024. (sklep je v zapisniku napačno oštevilčen kot sklep 4)
Sklep 4: Člani Nacionalnega sveta za kulturo potrjujejo nov Poslovnik NSK. (sklep je v zapisniku napačno oštevilčen kot sklep 5)



	5. redna seja Nacionalnega sveta za kulturo: 4. marca 2025

	Osrednje teme: 
	Obravnava Zakona o Slovenskem avdiovizualnem centru, javni agenciji Republike Slovenije

	Dnevni red:
	1. Potrditev zapisnika 4. seje Nacionalnega sveta za kulturo
2. Obravnava predloga Zakona o Slovenskem avdiovizualnem centru, javni agenciji Republike Slovenije (ZaSAVC)
3. Obravnava predloga naročila raziskave na temo kulturne politike
4. Razno

	Sklepi:
	Sklep 1: Nacionalni svet za kulturo se je seznanil z dnevnim redom 5. seje ter ga potrjuje.
Sklep 2: Nacionalni svet za kulturo potrjuje zapisnik 4. seje.
Sklep 3: Glede na razpravo bo Nacionalni svet za kulturo podal svojo oceno zakona šele, ko ji bo predložen nov čistopis zakona, iz katerega bo moč oceniti, kako je Ministrstvo za kulturo upoštevalo predloge stroke iz javne razprave ter kako je zakon usklajen z državnimi finančnimi omejitvami. Nacionalni svet za kulturo je ocenil, da je zakon za stroko pomemben.
Sklep 4: Nacionalni svet za kulturo bo spremembo predloga raziskave na temo kulturne politike potrdil korespondenčno.
Sklep 5: Nacionalni svet za kulturo bo datum naslednje seje potrdil korespondenčno.




	[bookmark: _Hlk219469531]1. dopisna seja Nacionalnega sveta za kulturo: 19. maja 2025

	Osrednje teme: 
	Imenovanje članov Sveta RTV Slovenija

	Dnevni red:
	1. Postopek za imenovanje članov Sveta RTV Slovenija

	Sklepi:
	Ad. 1 Nacionalni svet za kulturo potrjuje gradivo za izvedbo Javnega poziva kulturnim in umetniškim organizacijam ter organizacijam s področja avdiovizualnega sektorja za imenovanje članov Sveta RTV Slovenija kot predstavnika javnosti in njegovo objavo v Uradnem listu Republike Slovenije in na spletni strani Nacionalnega sveta za kulturo. Javni poziv bo glede na predvideni datum naslednje izdaje Uradnega lista objavljen v petek, 23. maja 2025.



	6. redna seja Nacionalnega sveta za kulturo: 28. maj 2025

	Osrednje teme: 
	Obravnava Zakona o spremembah in dopolnitvah Zakona o RTV Slovenija in Zakona o varovanju kulturne dediščine

	Dnevni red:
	1. Potrditev dnevnega reda
2. Potrditev zapisnika 5. seje Nacionalnega sveta za kulturo
3. Obravnava predloga Zakona o spremembah in dopolnitvah Zakona o RTV Slovenija
4. Obravnava dopolnjenega predloga Zakona o varovanju kulturne dediščine (ZVKD-2)
5. Razprava glede vsebine naslednje redne seje Nacionalnega sveta za kulturo, ki bo obravnavala vprašanje umetnosti in umetnostne kritike v medijih
6. Razno 

	Sklepi:
	Sklep 1: Nacionalni svet za kulturo se je seznanil z dnevnim redom 6. seje in ga potrdil.
Sklep 2: Nacionalni svet za kulturo je potrdil zapisnik 5. seje sveta.
Sklep 3: Nacionalni svet za kulturo se je seznanil in podprl predlog Zakona o spremembah in dopolnitvah Zakona o RTV Slovenij
Sklep 4: Nacionalni svet za kulturo se je seznanil in podprl dopolnjen predlog Zakona o varovanju kulturne dediščine




	7. redna seja Nacionalnega sveta za kulturo: 18. junija 2025

	Osrednje teme: 
	Izboljšanje stanja umetnostne kritike

	Dnevni red:
	1. Potrditev dnevnega reda
2. Potrditev zapisnika 6. seje Nacionalnega sveta za kulturo
3. Izboljšanje stanja umetnostne kritike
4. Imenovanje članov sveta RTV kot predstavnika javnosti 
5. Ustanovitev delovne skupine za spremljanje raziskave na temo kulturne politike
6. Razno

	Sklepi:
	Sklep 1: Nacionalni svet za kulturo se je seznanil z dnevnim redom 7. seje in ga potrdil.
Sklep 2: Nacionalni svet za kulturo je potrdil zapisnik 6. seje sveta.
Sklep 3: Nacionalni svet za kulturo se je na podlagi uvodnega prispevka in prisotnih predstavnikov medijev seznanil z različnimi pogledi na situacijo umetnostne kritike v medijih. Ugotavlja, da tovrstne kritike obstajajo, vendar je za razvoj potrebno vzpostaviti podporno okolje, ki bo omogočalo izobraževanje kritikov za vsa področja ter z ustreznimi uredniškimi politikami ustvariti priviligiran prostor za kritiko v medijih. Za doseganje javnega interesa in njegovih učinkov je potrebno zagotoviti sredstva iz javnih virov in jih transparentno voditi do ustvarjalcev kritiških vsebin. NSK apelira na medije, da umetnostno kritiko iz vseh področji in tudi druge vsebine v javnem interesu umeščajo v najbolj gledane in poslušane termine. Ministrstvo za kulturo pa naj progresivno vzpodbuja razvoj in pojavnost kritike v medijih.
Sklep 4: Nacionalni svet za kulturo, na predlog organizacije s področja avdiovizualnega sektorja, imenuje Igorja Šmida kot predstavnika javnosti v Svet RTV Slovenija. Postopek imenovanja predstavnika javnosti ni zaključen, saj na javni poziv s strani kulturnih in umetniških organizacij ni prispela nobena prijava. Nacionalni svet za kulturo bo zato postopek ponovil z objavo novega javnega poziva.
Sklep 5: Nacionalni svet za kulturo se je seznanil z vsebino Javnega razpisa za razvoj in profesionalizacijo NVO in prostovoljstva 2025, ki ga je objavilo Ministrstvo za javno upravo. NSK apelira na ministrstvo za javno upravo, da iz razpisnih meril umakne diskriminatorno dodatno merilo (točka 4.2: Glavno področje delovanja), ki je vezano na delež namenjene dohodnine. Gre za sistemsko nepravično in zavajajoče merilo, saj meša interes javnosti z javnim interesom. Takšen pristop neupravičeno postavlja posamezne sektorje v slabši položaj in spodkopava celovito vlogo kulture v nevladnem in prostovoljskem prostoru.




	[bookmark: _Hlk219469768]2. dopisna seja Nacionalnega sveta za kulturo: 30. julij 2025

	Osrednje teme: 
	Seznanitev s Poročilom o izvajanju Resolucije o nacionalnem programu za jezikovno politiko 2021–2025 za leto 2024

	Dnevni red:
	1. Potrditev zapisnika 7. seje Nacionalnega sveta za kulturo
2. Imenovanje člana sveta RTV Slovenija kot predstavnika javnosti

	Sklepi:
	Sklep 1: Nacionalni svet za kulturo je potrdil zapisnik 7. seje sveta.
Sklep 2: Nacionalni svet za kulturo, na predlog kulturne in umetniške organizacije, imenuje Špelo Stres kot predstavnico javnosti v Svet RTV Slovenija.



	3. dopisna seja Nacionalnega sveta za kulturo: 14. oktober 2025

	Osrednje teme: 
	Imenovanje člana Sveta RTV Slovenija

	Dnevni red:
	1. Seznanitev s Poročilom o izvajanju Resolucije o nacionalnem programu za jezikovno politiko 2021–2025 za leto 2024
2. Potrditev zapisnikov 1. in 2. dopisne seje Nacionalnega sveta za kulturo

	Sklepi:
	Sklep 1: Nacionalni svet za kulturo je seznanjen s Poročilom o izvajanju Resolucije o nacionalnem programu za jezikovno politiko 2021–2025 za leto 2024.
Sklep 2: Nacionalni svet za kulturo potrjuje zapisnik 1. dopisne seje.
Sklep 3: Nacionalni svet za kulturo potrjuje zapisnik 2. dopisne seje.



	8. redna seja Nacionalnega sveta za kulturo: 10. november 2025

	Osrednje teme: 
	Vpliv umetne inteligence na delo v kulturi in predlogi ukrepov

	Dnevni red:
	1. Potrditev dnevnega reda
2. Potrditev zapisnika 3. dopisne seje Nacionalnega sveta za kulturo
3. Vpliv umetne inteligence na delo v kulturi in predlogi ukrepov 
4. Letni program dela in finančni načrt za leto 2026
5. Razno

	Sklepi:
	Sklep 1: Člani Nacionalnega sveta za kulturo sprejemajo sklep o spremembi dnevnega reda. 
Sklep 2: Člani Nacionalnega sveta za kulturo potrjujejo zapisnik seje.
Sklep 3: NSK poziva ministrstvo za kulturo, da se aktivno vključi v medresorsko skupino za vključitev kreativnega sektorja v NP UI, pri čemer naj zasleduje aktivno ustvarjanje vključujočega, varnega, in etičnega okolja za delo ustvarjalcev v digitalnem okolju. Pri tem naj koordinacija Ministrstva za kulturo, Ministrstva za digitalno preobrazbo in Ministrstva za gospodarstvo, turizem in šport zagotovi financiranje za razvoj instrumentov za pregledno in pravično certificiranje intelektualnega dela, v okviru katerih naj bo razvidno, kako se določa finančna kompenzacija avtorjem, bodisi preko kolektivnih organizacij, bodisi preko neposrednih digitalnih orodij, ki prispevek posameznega avtorja personalizirajo in finančno ovrednotijo. (sklep je v zapisniku napačno oštevilčen kot sklep 2)
Sklep 4: Nacionalni svet za kulturo poziva Ministrstvo za javno upravo, da še v letu 2025 objavi javni poziv za sofinanciranje projektov nevladnih organizacij, izbranih na razpisih, sofinanciranih iz proračuna Evropske unije ali drugih mednarodnih finančnih mehanizmov, saj je to za organizacije s področja kulture ključni inštrument za zagotavljanje stabilnosti in profesionalizacije, potrebne za doseganje umetniške odločnosti tudi v mednarodnem prostoru. (sklep je v zapisniku napačno oštevilčen kot sklep 3)



	9. redna seja Nacionalnega sveta za kulturo: 28. maj 2025

	Osrednje teme: 
	Predstavitev projektne naloge Analiza priporočil in izvedbeni načrt izboljšav strokovnega ocenjevanja programov in projektov na javnih razpisih Ministrstva za kulturo

	Dnevni red:
	1. Potrditev dnevnega reda
2. Potrditev zapisnika 8. redne seje Nacionalnega sveta za kulturo 
3. Predstavitev projektne naloge Analiza priporočil in izvedbeni načrt izboljšav strokovnega ocenjevanja programov in projektov na javnih razpisih Ministrstva za kulturo
4. Letni program dela in finančni načrt za leto 2026
5. Razno

	Sklepi:
	Sklep 1: Člani Nacionalnega sveta za kulturo potrjujejo predlagani dnevni red. 
Sklep 2: Člani Nacionalnega sveta za kulturo potrjujejo zapisnik 8. redne seje Nacionalnega sveta za kulturo.
Sklep 3: Nacionalni svet za kulturo se je seznanil z raziskavo in svetuje ministrici za kulturo, da vnaprej upošteva priporočila, ki izhajajo iz nje. Nacionalni svet za kulturo je sklenil, da na eni od naslednjih sej pregleda priporočila vseh treh raziskav, njihovo dosedanje upoštevanje ali neupoštevanje na MK ter sprejme sklepe glede priporočenih sprememb, ki so jih sugerirali izvajalci raziskav. Hkrati Nacionalni svet za kulturo obvešča in seznanja strokovno javnost z vsemi tremi raziskavami in jo vabi h komentiranju.
Sklep št. 4: Nacionalni svet za kulturo je sklenil, da se letni program dela in finančni načrt sprejmeta na naslednji seji. Do te seje se zberejo predlogi tem in raziskav za prihodnje delo sveta. Na prihodnjih sejah se bodo obravnavala tudi poročila o poteku zakonodajnih postopkov na področjih Radiotelevizije Slovenija, filma in varstva kulturne dediščine (ZVKD).



	4. dopisna seja Nacionalnega sveta za kulturo: 30. december 2025

	Osrednje teme: 
	Letni program dela in finančni načrt za leto 2026

	Dnevni red:
	1. Letni program dela in finančni načrt za leto 2026

	Sklepi:
	Sklep 1: Nacionalni svet za kulturo potrjuje Program dela in finančni načrt Nacionalnega sveta za kulturo za leto 2026.

FINANČNO POROČILO


Ministrica za kulturo, dr. Asta Vrečko, je 7. januar 2025 sprejela Sklep o potrditvi Programa dela in finančnega načrta Nacionalnega sveta za kulturo za leto 2025. S sklepom je svetu odobrila sredstva v višini 21.880,00 evrov.

Sredstva so bila porabljena kot sledi:

	1. SEJNINE in POTNI STROŠKI
	PLAN EUR
	REALIZACIJA EUR

	Sejnine: 
	 
	 

	člani: 50,00 EUR (bruto) 
	2.880,00
	2.542,7

	predsednik: 65,00 EUR (bruto) 
izplačilo v letu 2025 za 5 rednih sej in 3 dopisne seje
	
	

	
	
	

	2. STROKOVNA PODPORA
	 
	 

	Projektna naloga Analiza priporočil in izvedbeni načrt izboljšav strokovnega ocenjevanja programov in projektov na javnih razpisih Ministrstva za kulturo (13.900,00 EUR bruto)

	18.000,00
	13.900,00

	
	
	

	
	
	

	3. NEPREDVIDENI STROŠKI
	 
	 

	drugi nepredvideni stroški, ki so vezani na morebitne dodatne seje oziroma konkretne pobude, prošnje in naloge oz. prevozne stroške.
	1.000,00
	0,00

	 
	21.880,00
	16.442,7

	SKUPAJ VSI STROŠKI
	
	





Stroški so bremenili postavko Ministrstva za kulturo št. 131108 – Stroški strokovnih komisij. 




Jurij Krpan
predsednik Nacionalnega sveta za kulturo

